《奉使契丹二十八首 古北口道中呈同事二首△》
宋代·苏辙

独卧绳床已七年，往来殊复少萦缠。
心游幽阙鸟飞处，身在中原山尽边。
梁市朝回尘满马，蜀江春近水浮天。
枉将眼界疑心界，不见中宵气浩然。
△二副使主笑语相従正四人，不须嗟叹久离群。
及春煮菜过边郡，赐火煎茶约细君。
日暖山蹊冬未雪，寒生胡月夜无云。
明朝对饮思乡岭，夷汉封疆自此分。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。